เรือนรับรองเตี้ยวยฺหวีไถ

เรือนรับรองเตี้ยวยฺหวีไถ  เป็นสวนหลวงโบราณและหมู่เรือนรับรองของรัฐสมัยใหม่ ตั้งอยู่ทางฝั่งตะวันออกของสวนยฺวี่-ยฺเวียนถานในเขตไห่เตี้ยน ปักกิ่ง ประเทศจีน จักรพรรดิจางจงแห่งราชวงศ์จินเคยสร้างหอตกปลาที่นี่ จึงเป็นที่มาของชื่อ "เตี้ยวยฺหวีไถ" ซึ่งมีประวัติยาวนานกว่า 800 ปี ในสมัยราชวงศ์ชิง จักรพรรดิเฉียนหลงมีพระบัญชาให้ขุดลอกยฺวี่-ยฺเวียนถานและสร้างวังขึ้นที่นี่ ซึ่งต่อมาได้กลายเป็นสวนหลวง เรือนรับรองของรัฐสมัยใหม่สร้างขึ้นโดยรัฐบาลสาธารณรัฐประชาชนจีนใน ค.ศ. 1958-1959 โดยอิงจากจุดชมวิวเตี้ยวยฺหวีไถโบราณ เพื่อเป็นสถานที่สำหรับให้บุคคลสำคัญที่มาเยือนเข้าพัก รวมถึงใช้จัดการประชุมและงานเลี้ยงต่าง ๆ เรือนรับรองเตี้ยวยฺหวีไถตั้งอยู่นอกฟู่เฉิงเหมินทางตะวันตกของปักกิ่ง ทางตะวันออกของสวนยฺวี่-ยฺเวียนถาน และทางตะวันตกเฉียงใต้ของแยกถนนฟู่เฉิงกับถนนซานหลี่เหอ
อุทยานเรือนรับรองของรัฐมีความยาวจากเหนือจรดใต้ประมาณ 1 กิโลเมตร และกว้างจากตะวันออกจรดตะวันตก 0.5 กิโลเมตร มีพื้นที่ทั้งหมด 420,000 ตารางเมตร มีพื้นที่อาคารรวม 165,000 ตารางเมตร และมีพื้นที่ทะเลสาบ 50,000 ตารางเมตร สถานที่สำคัญที่อยู่ใกล้เคียงเรือนรับรองเตี้ยวยฺหวีไถ ได้แก่ โรงพยาบาลทั่วไปกองทัพเรือ (ปัจจุบันคือศูนย์การแพทย์ที่หกของโรงพยาบาลทั่วไปในกองทัพปลดปล่อยประชาชนจีน), การบริหารการปริวรรตเงินตราแห่งรัฐ หอส่งสัญญาณวิทยุและโทรทัศน์กลาง สถานีวิทยุโทรทัศน์กลางแห่งประเทศจีน (CCTV) อนุสาวรีย์สหัสวรรษจีน การสรรพากรแห่งรัฐ บรรษัทการรถไฟจีน พิพิธภัณฑ์ทหาร สำนักงานสถิติแห่งชาติ และสำนักงานกิจการฮ่องกงและมาเก๊าแห่งคณะมนตรีรัฐกิจ
เค้าโครง.
เรือนรับรองนี้ตั้งอยู่ในเขตไห่เตี้ยนของปักกิ่ง ทางตะวันตกของถนนซานหลี่เหอ และทางตะวันออกของสวน-ยฺวี่ยฺเวียนถาน ประกอบด้วยเรือนรับรองหลายหลังที่เชื่อมต่อกันด้วยทางน้ำ ทะเลสาบ และสะพานโค้งแบบโบราณ#เปลี่ยนทาง 
ประวัติศาสตร์.
จักรพรรดิจางจงแห่งราชวงศ์จินเคยสร้างหอตกปลาที่นี่ ซึ่งเป็นที่มาของชื่อ "เตี้ยวยฺหวีไถ" และมีประวัติยาวนานกว่า 800 ปี#เปลี่ยนทาง ใน ค.ศ. 1763 สถานที่เก่าของสระยฺหวี่จ่าวถูกขุดลอกให้เป็นทะเลสาบ และมีการผันน้ำจากภูเขาเซียงเข้ามายังคูน้ำรอบนอกประตูฟู่เฉิงเหมิน ซึ่งเรียกกันว่า "ยฺวี่-ยฺเวียนถาน" ใน ค.ศ. 1774 มีการออกพระราชโองการให้สร้างเตี้ยวยฺหวีไถ และจักรพรรดิทรงจารึกคำว่า "เตี้ยวยฺหวีไถ" ลงบนนั้น
เพื่อเป็นการเฉลิมฉลองครบรอบ 10 ปีแห่งการก่อตั้งสาธารณรัฐประชาชนจีน และเพื่อต้อนรับประมุขและผู้นำรัฐบาลต่างประเทศที่จะเดินทางมาจีนเพื่อเข้าร่วมงานวันชาติ ใน ค.ศ. 1958 รัฐบาลสาธารณรัฐประชาชนจีน ประธานพรรคคอมมิวนิสต์จีน เหมา เจ๋อตง และนายกรัฐมนตรีโจว เอินไหล จึงได้เลือกพื้นที่จุดชมวิวเตี้ยวยฺหวีไถโบราณ และมีคำสั่งให้กระทรวงการต่างประเทศเป็นผู้รับผิดชอบการจัดระเบียบ วางแผน และก่อสร้างเรือนรับรองของรัฐ ซึ่งต่อมาได้ตั้งชื่อว่า เรือนรับรองเตี้ยวยฺหวีไถ#เปลี่ยนทาง 
ในช่วงต้น ค.ศ. 1966 เผิง เจิน (ขณะนั้นเป็นหัวหน้าคณะปฏิวัติวัฒนธรรมที่มีสมาชิกห้าคน) ได้ตั้งคณะเขียนขึ้นที่นี่เพื่อร่าง "ร่างสรุปเดือนกุมภาพันธ์" ในช่วงการปฏิวัติวัฒนธรรม เรือนรับรองแห่งนี้กลายเป็นที่ทำการของคณะปฏิวัติวัฒนธรรมส่วนกลาง (อาคาร 14 และ 16) ขณะที่คัง เชิง (อาคาร 8) เฉิน ปั๋วต๋า (อาคาร 15) เจียง ชิง (อาคาร 5 จากนั้นย้ายไปอาคาร 11 และอาคาร 10) จาง ชุนเฉียว เหยา เหวินยฺเหวียน (อาคาร 9) และกวน เฟิงต่างก็อาศัยอยู่ที่นี่เช่นกัน ทำให้เตี้ยวยฺหวีไถกลายเป็นที่พักอาศัยและที่ทำงานของสมาชิกคณะปฏิวัติวัฒนธรรมส่วนกลาง
หลังการประชุมสภาแห่งชาติพรรคคอมมิวนิสต์จีนครั้งที่ 9 อิทธิพลของคณะปฏิวัติวัฒนธรรมของคณะกรรมาธิการกลางก็ค่อย ๆ ลดลง และการดำเนินงานทางการเมืองก็กลับคืนสู่ภาวะปกติ และสถานที่แห่งนี้ได้กลายเป็นที่พักรวมของแก๊งสี่คน ต่อมาหวัง หงเหวินพำนักอยู่ที่อาคาร 16 ส่วนจี้ เติงขุย เฉิน หย่งกุ้ย อู๋ กุ้ยเสียน และสมาชิกกรมการเมืองคนอื่น ๆ ที่มีบทบาทในการปฏิวัติวัฒนธรรมก็อาศัยอยู่ที่นี่เช่นกัน ใน ค.ศ. 1975 เฉิน หย่งกุ้ยเขียนคำร้องขอย้ายออกจากเรือนรับรองเตี้ยวยฺหวีไถ ไปยังบ้านเก่าในเจียวเต้าโข่ว เหมา เจ๋อตุงกล่าวว่า "ดีมาก เตี้ยวยฺหวีไถไม่มีปลาให้ตก" ด้วยเหตุนี้ สมาชิกกรมการเมืองของคณะกรรมาธิการกลางที่อาศัยอยู่ในเรือนรับรองเตี้ยวยฺหวีไถจึงทยอยย้ายออกไป มีเพียงเจียง ชิงที่ย้ายไปจงหนานไห่หลังอสัญกรรมของเหมาใน ค.ศ. 1976
อาคาร.
อาคาร 2.
อาคาร 2 ตั้งอยู่ทางทิศตะวันตกติดกับทะเลสาบใจกลางเตี้ยวยฺหวีไถ ทางทิศใต้ติดกับสวนเชอร์รี และอยู่ติดกับอาคารประธานาธิบดี 18 ภายในประกอบด้วยห้องชุดใหญ่ 27 ชุด ห้องชุดหรู ห้องธรรมดา และห้องมาตรฐาน รวมถึงห้องประชุมขนาดใหญ่และเล็ก ห้องจัดเลี้ยง และโถงสี่ฤดู อาคารนี้สามารถรับรองคณะผู้แทนและคณะทัวร์ได้ทุกประเภท จัดงานเลี้ยงขนาดเล็กและกลาง และยังสามารถทำงานร่วมกับอาคาร 18 เพื่อรับรองคณะผู้แทนของรัฐบาลขนาดใหญ่ได้ด้วย
ใน ค.ศ. 1985 การเจรจาระหว่างจีนและอังกฤษเกี่ยวกับปัญหาฮ่องกงได้จัดขึ้นที่นี่
อาคาร 5.
อาคาร 5 ตั้งอยู่ทางตอนเหนือของพื้นที่ส่วนกลางของโรงแรม ซึ่งเป็นสถานที่จัดกิจกรรมของรัฐหลายงาน ภายในอาคาร 5 มีห้องชุด 24 ห้อง รวมถึงห้องชุดใหญ่ ห้องชุดหรู ห้องชุดธรรมดา และห้องมาตรฐาน นอกจากนี้ยังมีห้องประชุม ห้องเจรจา ห้องจัดเลี้ยง และห้องสำหรับหนึ่งร้อยคน ผู้นำจีนมักใช้ที่นี่จัดกิจกรรมของรัฐ
ในเดือนมีนาคม ค.ศ. 1970 มีการรัฐประหารในกัมพูชาเพื่อโค่นล้มเจ้าสีหนุจากตำแหน่งประมุขแห่งรัฐ แม้จะเกิดการรัฐประหารขึ้น โจว เอินไหลก็ยังคงให้การต้อนรับเจ้าสีหนุด้วยมารยาทในฐานะประมุขแห่งรัฐ เจ้าสีหนุได้พำนักอยู่ในอาคาร 5 ซึ่งโจวได้จัดเตรียมอย่างประณีตเพื่อการนี้ โบราณวัตถุ ภาพวาด และเฟอร์นิเจอร์ที่สวยงามและเป็นระเบียบเรียบร้อยทุกชนิด นอกจากนี้ ยังได้คัดเลือกเจ้าหน้าที่บริการที่เชื่อถือได้จำนวนหนึ่งมาดูแลเจ้าหญิงโมนีก ภรรยาของเจ้าสีหนุโดยเฉพาะอีกด้วย
พิธีมอบใบรับรองการแต่งตั้งให้กับต่ง เจี้ยนหฺวา นายกองค์การเขตบริหารพิเศษฮ่องกงคนแรก โดยนายกรัฐมนตรีหลี่ เผิงในขณะนั้น ก็จัดขึ้นที่นี่เช่นกัน
อาคาร 6.
อาคาร 6 ตั้งอยู่ทางมุมตะวันตกเฉียงเหนือของเรือนรับรองเตี้ยวยฺหวีไถ มีลำธารยฺวี่-ยฺเวียนถานไหลผ่านด้านหน้าอาคาร และมีสระน้ำสีฟ้าที่มองเห็นได้รำไรผ่านหมู่ไม้ที่ร่มรื่น การตกแต่งภายในเรียบง่ายแต่สง่างาม และมีเอกลักษณ์ประจำชาติที่โดดเด่น
วันที่ 9 กรกฎาคม ค.ศ. 1971 ดร. เฮนรี คิสซินเจอร์ เดินทางมาเยือนจีนอย่างลับ ๆ เพื่อปูทางสำหรับการเดินทางมาเยือนของประธานาธิบดีริชาร์ด นิกสันแห่งสหรัฐ และเข้าพักที่อาคาร 6 เวลาประมาณ 16.00 น. นายกรัฐมนตรีโจว เอินไหลเดินทางมาถึงและจับมือกับคิสซินเจอร์พร้อมกล่าวว่า "นี่เป็นครั้งแรกในรอบ 29 ปีที่เจ้าหน้าที่ระดับสูงของจีนและสหรัฐได้จับมือกัน"
ฟางฮฺวา-ยฺเหวียน.
นายกรัฐมนตรีหลี่ เค่อเฉียงเข้าร่วมการประชุมครั้งแรกของคณะผู้ว่าการธนาคารเพื่อการลงทุนโครงสร้างพื้นฐานแห่งเอเชีย (AIIB) และกล่าวสุนทรพจน์ที่ฟางฮฺวายฺเหวียนเมื่อวันที่ 16 มกราคม ค.ศ. 2016 วันที่ 1 พฤศจิกายน ค.ศ. 2022 นายกรัฐมนตรีหลี่ เค่อเฉียงพบกับเหงียน ฟู้ จ่อง เลขาธิการใหญ่พรรคคอมมิวนิสต์เวียดนาม ซึ่งเดินทางมาเยือนจีนอย่างเป็นทางการที่ฟางฮฺวา-ยฺเหวียน
อาคาร 14.
ระหว่างวันที่ 13–15 พฤษภาคม ค.ศ. 1992 สฺวี ตุนซิ่น รัฐมนตรีช่วยว่าการกระทรวงการต่างประเทศสาธารณรัฐประชาชนจีน จาง รุ่ยเจี๋ย เอกอัครราชทูตจีนประจำประเทศเกาหลีใต้ โน ชัง-ฮี  และคว็อน บย็อง-ฮย็อน  ปลัดกระทรวงการต่างประเทศสาธารณรัฐเกาหลี ได้จัดการเจรจารอบแรกเพื่อสถาปนาความสัมพันธ์ทางการทูตในอาคาร 14 ซึ่งการเจรจารอบแรกนี้ยังไม่บรรลุข้อตกลงที่แน่ชัด เพื่อรักษาความลับของการเจรจา ทั้งสองฝ่ายจึงตกลงจัดการเจรจารอบที่สองในอาคาร 14 เช่นเดิม
อาคาร 17.
ฟางเฟย์-ยฺเหวียน หรืออาคาร 17 ใช้เป็นสถานที่จัดงานประชุมขนาดใหญ่ งานแถลงข่าว งานเลี้ยงรับรอง และงานเลี้ยงอาหารค่ำ นอกจากนี้ การประชุมหกฝ่าย ได้แก่ จีน สหรัฐ รัสเซีย เกาหลีเหนือ เกาหลีใต้ และญี่ปุ่น ซึ่งจัดขึ้นโดยจีนและมีจุดประสงค์เพื่อแก้ไขปัญหานิวเคลียร์ในคาบสมุทรเกาหลี ก็ถูกจัดขึ้นที่ฟางเฟย์-ยฺเหวียน/อาคาร 17 เช่นกัน
ใน ค.ศ. 2022 ประธานาธิบดีรัสเซีย วลาดีมีร์ ปูติน ได้เดินทางมายังประเทศจีนเพื่อเข้าร่วมพิธีเปิดการแข่งขันโอลิมปิกฤดูหนาวที่ปักกิ่ง และได้จัดการ "การประชุมปีใหม่" กับประธานาธิบดีสี จิ้นผิงที่นี่
อาคาร 18.
อาคาร 18 มีสถาปัตยกรรมเลียนแบบศิลปะสมัยราชวงศ์หมิง ตั้งอยู่ใจกลางเรือนรับรองเตี้ยวยฺหวีไถ ทางฝั่งเหนือของทะเลสาบกลาง ประมุขแห่งรัฐต่างประเทศส่วนใหญ่จะเข้าพักที่อาคาร 18 นี้
วันที่ 21 กุมภาพันธ์ ค.ศ. 1972 ประธานาธิบดีสหรัฐ ริชาร์ด นิกสัน ได้เดินทางเยือนจีนและเข้าพักที่อาคาร 18 ในวันที่ 23 กุมภาพันธ์ โจว เอินไหลและนิกสันได้ย้ายสถานที่ประชุมมายังอาคาร 18 เพื่อเริ่มหารือร่างแถลงการณ์ร่วมระหว่างสหรัฐอเมริกาและสาธารณรัฐประชาชนจีน
ในเดือนกันยายน ค.ศ. 1972 นายกรัฐมนตรีญี่ปุ่น คาคุเอ ทานากะ ได้เดินทางเยือนจีน ที่อาคาร 18 นี้เอง เขาและนายกรัฐมนตรีโจว เอินไหลได้ลงนามในข้อตกลงการฟื้นฟูความสัมพันธ์ทางการทูตระหว่างจีนกับญี่ปุ่น ถือเป็นการเริ่มต้นหน้าแรกของมิตรภาพจีน-ญี่ปุ่น ในเดือนตุลาคม ค.ศ. 1986 สมเด็จพระราชินีนาถเอลิซาเบธแห่งสหราชอาณาจักร ซึ่งเป็นประมุขแห่งรัฐคนแรกในประวัติศาสตร์อังกฤษที่เดินทางเยือนจีน ได้เข้าพักที่นี่ ประธานาธิบดีสหรัฐ จอร์จ เอช.ดับเบิลยู. บุช อดีตผู้นำสหภาพโซเวียต มีฮาอิล กอร์บาชอฟ, สมเด็จพระจักรพรรดิและจักรพรรดินีของญี่ปุ่น และประธานาธิบดีคนแรกของรัสเซีย โบริส เยลต์ซิน ที่เดินทางเยือนจีน ก็เคยเข้าพักที่อาคาร 18 เช่นกัน
ผู้นำเกาหลีเหนือ คิม จ็อง-อึน ได้เข้าพักที่อาคาร 18 ระหว่างการเดินทางเยือนจีนใน ค.ศ. 2018
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>